नॉएडा : जनपद की पुलिस कारोबारियों से उगाही के मामलो में लगे आरोपों के बाद अलर्ट हो गयी है इसी को संज्ञान लेते हुए गौतमबुद्ध नगर के एसएसपी अजयपाल शर्मा भ्रष्ट पुलिसकर्मियों के खिलाफ कमर कस ली है। एसएसपी ने बीती रात सादे कपड़ों में अपने इलाके का औचक निरीक्षण भी किया।पूरी रात सादे कपड़ों में यह देखते रहे कि कोई पुलिसकर्मी वसूली तो नहीं कर रहा। वह कभी फॉर्चूनर तो कभी ऑटो में सवार होकर घूमते रहे। इस बीच रात में ड्यूटी पर तैनात पुलिसकर्मियो की चौकसी देखने के लिए उन्होंने वायरलेस पर एक संदिग्ध फॉर्चूनर गाड़ी गुजरने की सूचना फैलाई। उस फॉर्चूनर गाड़ी में एसएसपी खुद सवार थे। इस दौरान एक बैरिकेड पर पुलिसकर्मियों ने गाड़ी रोकी, इशारे के बाद भी गाड़ी नहीं रुकी तो एक कांस्टेबल दौड़कर गाड़ी के नजदीक आया। उसने एसएसपी अजयपाल शर्मा पर अपनी एके-47 तान दी और गाड़ी से उतरने को कहा। गाड़ी से नीचे उतरने के बाद एसएसपी अजय पाल शर्मा ने अपने जवान की तारीफ की। इस घटना से पहले ही एसएसपी को बीच राह में एक पीसीआर वैन भी मिली थी। अलर्ट के बाद भी उसने संदिग्ध फॉर्चूनर गाड़ी को नहीं रोका। इससे नाराज होकर एसएसपी ने उस पुलिस वैन में सवार एक सब इंस्पेक्टर राजवीर को सस्पेंड कर दिया।